钦定古今图书集成/明伦汇编/闺媛典/第035卷 > 萧氏女
## 钦定古今图书集成/明伦汇编/闺媛典/第035卷 > 萧氏女

按《衡山县志》：“萧氏女，小字冬贞，萧孔坤之女。生而刚
烈，幼勤操作。及笄，将议婚，女曰：‘父母未有子，我嫁而
父母孤，何以为心’？已而父生子三岁而母亡，女一恸
几绝，因告父曰：‘不幸丧母，弟发未燥，女必留以抚弟。
事父极孝，自矢不嫁，引刀断其指，亦无敢通媒者。父
先后凡四娶，生五子。女尤善事诸继母，抚诸弟，饮食’”
衣履悉身任之，亲戚莫得常见。年七十卒。